อาดิลัน อาลีอิสเฮาะ

อาดิลัน อาลีอิสเฮาะ (เกิด 8 พฤศจิกายน พ.ศ. 2509) นักการเมืองชาวไทย ปัจจุบันดํารงตําแหน่งที่ปรึกษารัฐมนตรีช่วยว่าการกระทรวงเกษตรและสหกรณ์ (อามินทร์ มะยูโซ๊ะ) อดีตสมาชิกสภาผู้แทนราษฎรจังหวัดยะลา 1 สมัย

 ประวัติ 
อาดิลัน อาลีอิสเฮาะ เกิดเมื่อวันที่ 8 พฤศจิกายน พ.ศ. 2509 เป็นบุตรของนายวิสิทธิ์ และ นางวัชรี อาลีอิสเฮาะ สำเร็จการศึกษาระดับปริญญาตรี นิติศาสตรบัณฑิต จาก มหาวิทยาลัยรามคำแหง นายอาดิลัน  อาลีอิสเฮาะ สมรสกับ เสาวลักษณ์ เหล็มเส็ม มีบุตร-ธิดา 3 คน

 งานการเมือง 
อาดิลัน เข้าสู่วงการการเมืองด้วยการเป็นสมาชิกสภาเทศบาลนครยะลา ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคพลังประชารัฐ โดยสามารถเอาชนะภูริพงศ์ พงษ์สุวรรณศิริ บุตรชายของประเสริฐ พงษ์สุวรรณศิริ จากพรรคประชาธิปัตย์ ไปได้

ต่อมาในรัฐบาลแพทองธาร ชินวัตร เขาจึงได้รับการแต่งตั้งเป็นที่ปรึกษารัฐมนตรีช่วยว่าการกระทรวงเกษตรและสหกรณ์ (อิทธิ ศิริลัทธยากร) ในวันที่ 29 ตุลาคม พ.ศ. 2567 ปัจจุบันได้ลาออกจากสมาชิกพรรคพลังประชารัฐและย้ายมาสมัครเป็นสมาชิกพรรคกล้าธรรม

และต่อมาในรัฐบาลอนุทิน ชาญวีรกูล เขาได้รับการแต่งตั้งเป็นข้าราชการการเมืองตําแหน่งที่ปรึกษารัฐมนตรีช่วยว่าการกระทรวงเกษตรและสหกรณ์ (อามินทร์ มะยูโซ๊ะ) ในวันที่ 7 ตุลาคม พ.ศ. 2568

 สมาชิกสภาผู้แทนราษฎร 
อาดิลัน อาลีอิสเฮาะ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดยะลา สังกัดพรรคพลังประชารัฐ

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๖, ๒๐ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๒, ๒๒ มกราคม ๒๕๖๔

 อ้างอิง 

หมวดหมู่:ชาวไทยเชื้อสายมลายู
หมวดหมู่:มุสลิมชาวไทย
หมวดหมู่:ทนายความชาวไทย
หมวดหมู่:นักการเมืองจากจังหวัดยะลา
หมวดหมู่:สมาชิกสภาผู้แทนราษฎรจังหวัดยะลา
หมวดหมู่:ผู้ดำรงตำแหน่งทางการเมืองท้องถิ่นในจังหวัดยะลา
หมวดหมู่:นักการเมืองพรรคพลังประชารัฐ
หมวดหมู่:พรรคกล้าธรรม
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.